Ikt.sz.:OVI/162-1/2022

Bölcsődei jelentkezés

2022/23-as nevelési év január

2023. január 2.-tól Kunszállás Község Önkormányzata a fenntartásában működő Kunszállási Mosolyvár Óvoda és Bölcsőde (mini) bölcsődei egységében 1 csoportban, maximum 8 kisgyermek gondozását-nevelését tudja ellátni 2 éves kortól 3 éves korig. A nevelési- gondozási feladatokat két kisgyermeknevelő látja majd el.

**A bölcsődei ellátást elsősorban azok a szülők kérhetik, akik:**

* munkavégzésük*(ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is)*
* munkaerő piaci részvételüket elősegítő program, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük,
* betegségük vagy
* egyéb ok miatt *(a gyermek fejlődése érdekében állandó napközbeni ellátásra van szüksége, akit egyedülálló vagy időskorú személy nevel, akinek a szülője, törvényes képviselője szociális helyzete miatt)* gyermekük napközbeni ellátásáról nem tudnak gondoskodni.

**A bölcsődei felvétel során előnyben kell részesíteni:**

* ha a gyermek szülője, más törvényes képviselője a felvételi kérelem benyújtását követő 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll
* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket
* a védelembe vett gyermeket.

A bölcsődei ellátás igénybevétele általában önkéntes*(ha a Gyvt. másként nem rendelkezik)*, az ellátás nyújtása az igénylő szülő/törvényes képviselő kérelmére történik.

**Bölcsődei jelentkezés helye és ideje** **személyesen**:

Kunszállási Mosolyvár Óvoda és Bölcsőde

**Kunszállás Arany János u. 4. épületében**

**2022. november 24 - december 19-ig**

**13:00-17:00 óra között.**

**Telefonon: 70/453-8890 számon**

**Ügyintéző: Horváthné Gellért Emőke Anna intézményvezető**

**A bölcsődei jelentkezéshez az alábbi iratokat szükséges magukkal hozni:**

* a gyermek születési anyakönyvi kivonata, TAJ kártya, lakcímet igazoló hatósági igazolványa
* a szülők/törvényes képviselők lakcímét igazoló hatósági igazolványa, személyi igazolványa
* külön élő szülők esetében a gyermek elhelyezését igazoló dokumentum
* külföldi állampolgárok esetén a tartózkodás jogcíméről szóló igazolás
* mindkét szülő/törvényes képviselő munkáltatói igazolása, vagy munkáltatói szándéknyilatkozata *(vállalkozó, őstermelő esetén nyilatkozat arról, hogy a munkavégzés napi hány órában történik)* letölthető az alábbiakban ezen az oldalon
* Jogosultságot igazoló dokumentumokat pl.: RGYK igazolás, egyedülálló szülő, illetve három, vagy több gyermeket nevelő családok emelt családi pótlék folyósításáról szóló igazolások
* Egyéb „ok” igazolása *(iskolalátogatási igazolás, védelembe vétel, jelzőrendszeri javaslat, egészségügyi igazolás stb.)*
* kitöltött jelentkezési lap *(letölthető az alábbiakban ezen az oldalon)*
* Jövedelemnyilatkozat a személyi térítési díj megállapításához *(melléklet a 328/2011. (XII. 29.) Korm. rendelethez)*: Jövedelemnyilatkozat és a kitöltési útmutató letölthető az alábbiakban ezen az oldalon.

A benyújtási határidő után /nevelési év közben beérkező kérelmeket az adott időszakban rendelkezésre álló szabad férőhelyek függvényében tudjuk elbírálni. Amennyiben a szülő későbbi időpontban kéri a gyermek felvételét, akkor a jelentkezést várólistára tudjuk fogadni.

A bölcsődei felvételről az intézményvezető dönt. Az elbírálás a Gyermekek védelméről és a gyámügyi igazgatóságról szóló 1997. évi XXXI. törvényben megfogalmazott szempontsor alapján történik. A bölcsődei felvételekről, a felvett illetve elutasított gyermekekről 2022.12.22- ig tájékoztatást kapnak a szülők írásban. Amennyiben az ellátást igénylő törvényes képviselője az intézményvezető döntését vitatja, az arról szóló értesítés kézhezvételétől számított 8 napon belül a fenntartóhoz fordulhat.

.  
A Bölcsőde nyitása és a gyermekek fogadása 2023.01.02 (hétfőtől) folyamatosan történik.

A Bölcsőde hétfőtől- péntekig 7:00-17:00- ig tart nyitva.

**Az intézmény honlapjáról letölthető dokumentumok**:

* [Bölcsődei felvétel iránti kérelem](http://baracs.hu/wp-content/uploads/2022/07/Felveteli-kerelem-Baracs.docx)
* [Jövedelemnyilatkozat](http://baracs.hu/wp-content/uploads/2022/07/jovedelemnyilatkozat.doc)
* [Munkáltatói igazolás](http://baracs.hu/wp-content/uploads/2022/07/munkaltatoi_igazolas-baracs.docx)

[Tájékoztató a jövedelemnyilatkozat kitöltéséhez](http://baracs.hu/wp-content/uploads/2022/07/tajekoztato_a_jovedelemnyilatkozat_kitoltesehez.docx)

Horváthné Gellért Emőke Anna

Intézményvezető

Kunszállás, 2022. november 23.